Circa:

CIRCA: er et progressiv rock-supergruppe/prosjekt som ble startet av de fire musikerne Alan White (trommer), Tony Kaye (Hammondorgel), Billy Sherwood (bassgitar og vokal) og Jimmy Haun (gitar), som alle på et eller annet tidspunkt har vært involvert i Yes: White som trommeslager fra 1972 til 2022, Kaye som keyboardist i to perioder (1968–1971 og 1983–1995), Sherwood som produsent, keyboardist og gitarist mellom 1991 og 2000 samt bassist fra 2016 og Jimmy Haun som studiomusiker og en av mange gitarister på Yes-albumet Union i 1991. I tillegg var den fremtidige trommeslageren i Yes, Jay Schellen, medlem av Circa: fra 2008 til 2010.

Bandets debutalbum, CIRCA: 2007 ble utgitt i 2007 og ble fulgt opp med en turné. En konsert ble filmet, og ble utgitt på DVD som CIRCA: Live i 2008. Etter dette sluttet Alan White for å konsenterere seg om Yes og deres turne (In the Present), og ble erstattet av Jay Schellen. Album nummer to, CIRCA: HQ, kom i januar 2009. Etter flere utskiftinger av bandmedlemmer, har CIRCA: gitt ut ytterligere to studioalbum og et konsertalbum.

Diskografi
Studioalbum
2007 CIRCA: 2007
2009 CIRCA: HQ
2009 Overflow
2011 And So On
2016 Valley of the Windmill

Konsertalbum
2008 Circa: Live
2013 Live From Here There & Everywhere

 Eksterne lenker 

  MySpace Circa:
  NFTE intervju del 1 og del 2

Kategori:Rockegrupper fra USA
Kategori:Supergrupper
Kategori:Progressive band
Kategori:Band etablert i 2006